id en id id en en en en en ar en id en id hbs_lat az id id id ms id id id id id ms ms id id id id nds tr en id en en en en en id tl tl en tr id en de ms id id id ms ms id de id tr pl en sl en en en en en en id de en en en ar ast en ms
Catatan sekembalinya dari Jogja - abdnaddin
Ingin Berkisah Dengan Cara Sendiri
Home Unlabelled Catatan sekembalinya dari Jogja
✔ abd naddin Diterbitkan 10:15 PTG
Dalam perjalanan pulang dari Pontianak, ibu kota Kalimantan Barat itu, hati saya memang kurang tenteram. Sebaik berhenti makan di sebuah restoran minang, di kabupaten sanggau, saya menerima sms dari Amir, adik saya yang mengkhabarkan ayah sudah tiada.
Saya cuba menahan diri untuk kelihatan kuat. Kami masih berada jauh dari Entikong, iaitu sempadan Sarawak dan Kalimantan. .Saya hanya sempat menjawab beberapa sms sebelum kehabisan kredit.
Waktu itu sudah kira-kira jam 3 petang dan saya melihat sms itu dikirimkan jam 4.51 pagi 18 Julai itu.
"Bapa sudah kembali ke rahmatullah sebentar tadi" 18 Julai 2010, 04:51:59 am
Ayahanda kembali ke rahmatullah dalam keadaan yang tenang. Walaupun saya tidak berada di sisinya, saya tahu ayah saya sudah bersedia kerana beliau selalu memperingatkan kami bahawa kita yang hidup ini tunangnya mati. Jikalau sampai waktunya, maka kita akan menuju alam yang lebih abadi.
Ayah yang merupakan idola kami menghadap Tuhannya pada usianya yang ke-75.
ii. Saya tidak sempat menghadiri majlis pengkebumiannya. Pada ketika itu saya masih berada di Wilayah Kalimantan, di satu tempat yang bernama Sanggau.
iii.Hanya selepas tiba di Kuching saya dapat menghubungi keluarga di kampung.Kemudian telefon bertubi tubi masuk menanyakan dimana saya berada. Hanya pada hari esoknya kami-saya dan isteri dapat pulang menggunakan pesawat Air Asia.
iv. Memang terngiang-ngiang juga kata bapa di telinga saya ketika kami bercakap buat kali yang terakhir melalui telefon.Saya tidaklah menyangka bahawa itulah kali terakhir kami bercakap dan beliau menanyakan apakah saya tahu dan telah diberitahu bahawa beliau sakit kerana dia khuatir saya akan marahkan adik-adik kalau tidak diberitahu. Beliau juga menelefon saya menanyakan apakah saya dapat balik kampung kerana ada mesyuarat beramai-ramai untuk merobohkan bahagian dapur rumah kami pada hari Ahad itu kerana akan ada keramaian, katanya, dimana ramai orang akan berkumpul.
Rupanya keramaian yang dimaksudkannya itu ialah hari dimana beliau dipanggil menghadap Tuhannya.
v. Saya sempat pulang ke Tawau sebelum menyambung tugas lagi ke luar negara. Kali ini saya terpilih untuk mengikuti rombongan wartawan Sabah ke Jakarta, Bandung dan Jogjakarta yang difasilitas Konsulat Jenderal Republik Indonesia (KJRI) Kota Kinabalu. Kami melawat Indonesia untuk melihat perkembangan industri kecil dan sederhana (IKS), kraftangan dan hubungan ekonomi dua hala serta tempat-tempat pariwisata di negara itu.
vi. Bagaimanapun sepanjang seminggu berada di negara itu, saya dihinggapi demam dan kurang sihat. Suhu badan tidak menentu manakala saya dihinggapi batuk juga. Mujurlah saya masih tetap kuat dan kelihatan `steady' sepanjang program itu, walaupun batuk rasanya agak mengganggu. Walaupun dihidangkan pelbagai jenis makanan, saya dapat juga mencicipinya sedikit-sedikit walaupun saya kurang berselera.Kadang muntah kerana kurang sihat.
viii. Banyak catatan yang tertangguh. Saya seperti kehilangan kata untuk menulis blog. Sekembalinya dari Jogja, saya cuba untuk membereskan sedikit demi sedikit catatan-catatan yang banyak tertangguh itu. Saya minta maaf sebesar-besarnya kepada semua pengikut blog dan pengunjung blog saya. Hari ini saya kembali menulis!
Artikel Berkaitan Penulis Email
Berlangganan artikel terbaru dari blog ini langsung via email
1 comments so far
Pa'al 10 Ogos 2010 8:39 PTG
SALAM TAKZIAH ABG NAD ..semoga tabah menghadapi hari2 mendatang.
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin